OpenLLM-France/wikimedia huggingface dataset:
# Jacques Majerus

Jacques Majerus (Wiltz, 28 de març de 1916 – Arosa, 18 de gener de 1972) fou un ciclista luxemburguès, que va competir en la prova individual i la de cursa per equips dels Jocs Olímpics d'Estiu de 1936 disputats a la ciutat de Berlín.

## Referències

* ↑ «Jacques Majerus Olympic Results» (en anglès). sports-reference.com. Arxivat de l'original el 18 d’octubre 2014. [Consulta: 11 juliol 2014].
# Jacques Misonne

Jacques Pierre Joseph Marie Misonne (Lovaina, 11 de desembre de 1892 – Haut-Ittre, 25 de setembre de 1968) va ser un genet belga que va competir a començaments del segle xx.
El 1920 va prendre part en els Jocs Olímpics d'Anvers, on va disputar tres proves del programa d'hípica. En la competició del concurs complet per equips guanyà la medalla de bronze. Aquesta medalla de bronze no és recollida per totes les fonts, però sí pel Comitè Olímpic Internacional. En el concurs complet individual fou dissetè i en els salts d'obstacles individual vint-i-cinquè.
Quatre anys més tard, als Jocs de París, va disputar dues proves del programa d'hípica. En els salts d'obstacles per equips fou quart, mentre en els salts d'obstacles individual fou tretzè.
La seva tercera i darrera participació en uns Jocs fou el 1928 a Amsterdam, on tornà a disputar les proves de salts d'obstacles del programa d'hípica. En la prova per equips fou catorzè, mentre en la prova individual fou trenta-vuitè.

## Referències

* ↑ Jacques Misonne a olympic.org
* 1 2 3 «Jacques Misonne Olympic Results». sports-reference.com. Arxivat de l'original el 13 de novembre 2012. [Consulta: 24 octubre 2017].
# Necydalinae

Els necidalins (Necydalinae) són una subfamília de coleòpters dins de la família Cerambycidae. Històricament, va ser tractada com una tribu dins de la subfamília Lepturinae, però recentment ha estat reconeguda com una subfamília separada de les altres.
Aquests escarabats són inusuals dins els cerambícids, ja que els èlitres són bastant curts, per la qual cosa són més similars en aparença als escarabats de la família Staphylinidae. La majoria imiten a les abelles o vespes.

## Gèneres

* Atelopteryx
* Callisphyris
* Cauarana
* Hephaestioides
* Hephaestion
* Mendesina
* Necydalis
* Parahephaestion
* Planopus
* Platynocera
* Psebena
* Rhathymoscelis
* Ulochaetes

## Referències

* ↑ «Catalogue of Life, Necydalinae (Latreille 1825)». [Consulta: 7 setembre 2024].
* ↑ Bezark, Larry G. «A Photographic Catalog of the Cerambycidae of the Old World». [Consulta: 18 agost 2024].
* ↑ Tavakilian, Gerard. «TITAN Cerambycidae database». Muséum national d'Histoire naturelle, Paris, 2023. DOI: 10.48580/dg9ld-38m.
* I.Löbl & A.Smetana (eds). 2010 Catalogui of Palearctic Coleoptera. Vol. 6: Chrysomeloidea Còpia de fitxer a la Wayback Machine. .. Apollo Books, Stenstrup, Denmark ISBN 978-87-88757-84-2, p. 140
* Miguel A. Monné, Larry G. Bezark & Frank T. Hovore, Compilers 2007: Checklist of the Cerambycidae, or longhorned beetles (Coleoptera) of the Western Hemisphere. Electronic Version.
* Worldwide Cerambycoidea Photo Gallery at cerambycoidea.com. Necydalini
* Subfamily Necydalinae: Tribe Necydalini (atles of long-horned beetles of Russia)
* Özdikmen, H. & Turgut, S. 2006: An evaluation on the known taxa of Necydalinae and Apatophyseinae from Turkey (Coleoptera: Cerambycidae). Munis E

## Enllaços externs

* http://www.zin.ru/animalia/coleoptera/eng/necydal.htm Fotos de diferents necydalinae (anglès)
# James Stewart (jugador de bàsquet)

James Stewart (Kingsville, 10 de juliol de 1910 - Windsor, 12 d'agost de 1990) fou un esportista canadenc que practicà l'atletisme, futbol, futbol americà i beisbol, però fou com a jugador de bàsquet on més destacà.
El 1936 guanyà el campionat canadenc de bàsquet amb el Windsor Ford V-8s. Aquell mateix any va prendre part en els Jocs Olímpics de Berlín, on guanyà la medalla de plata en la competició de bàsquet.

## Referències

* ↑ «Jimmy Stewart Olympic Results». sports-reference.com. Arxivat de l'original el 18 d’abril 2020. [Consulta: 15 desembre 2018].
# Jan Gmyrek

Jan Gmyrek (Cracòvia, 2 de març de 1951) fou un jugador d'handbol polonès que va competir entre les dècades de 1960 i 1980.
El 1972 va prendre part en els Jocs Olímpics de Múnic, on fou desè en la competició d'handbol. Quatre anys més tard, als Jocs de Mont-real, guanyà la medalla de bronze en la mateixa competició.
A nivells de clubs jugà a l'AZS Kraków (1964-1969), Stal Mielec (1970–1976), Hutnik Kraków (1976–1980) i UHC Eggenburg, i guanyà tres lligues poloneses (1978, 1979 i 1980). Amb la selecció polonesa jugà 176 partits entre 1970 i 1979, amb qui marcà 332 gols.

## Referències

* ↑ «Jan Gmyrek Olympic Results». sports-reference.com. Arxivat de l'original el 18 de desembre 2012. [Consulta: 7 juny 2019].
# Trompa de buit

Una trompa de buit o trompa d'aigua és un equip de laboratori que permet produir un buit en un espai confinat mitjançant un corrent d'aigua, per exemple a una destil·lació a pressió reduïda o filtració a través d'un embut Buchner. Se'n fabriquen en diferents materials. N'hi ha de metàl·liques, de vidre, etc.
La trompa de buit es compon d'un cos cilíndric buit que al seu costat té una presa d'aspiració (perpendicular a l'eix del tub) i un sistema de fixació per a la connexió del tub a una aixeta d'aigua. El cos buit té una secció reduïda a l'entrada de la presa d'aspiració, creant així un buit per efecte Venturi i produeix al fenomen de succió.
La trompa de buit és una solució eficaç, però utilitza una gran quantitat d'aigua (l'aixeta ha d'estar obert durant tot el temps que dura l'aspiració). Les pressions assolides són en el rang de 10 a 15 mm Hg, que correspon a 1,3-2% de la pressió atmosfèrica normal (és a dir, 760 mm Hg). Per assolir valors més baixos, s'ha d'emprar una bomba de buit a pressions de prop de 0,1 mm Hg per a la més eficaç.

## Vegeu també

* Trompa d'aigua
* Bomba de buit

## Nota

* ↑ Vajpayee. Phacoemulsification Surgery. Jaypee Brothers Publishers, p. 125–. ISBN 978-81-8061-516-0 [Consulta: 18 desembre 2011].
Equipament de laboratori de química :
# Yoshinori Sakai

Yoshinori Sakai (en japonès: 坂井 義則, transliteració: Sakai Yoshinori) (Hiroshima, Japó, 6 d'agost de 1945 − Tòquio, 10 de setembre de 2014) va ser un atleta i periodista japonès, conegut per ser l'encarregat d'encendre el peveter olímpic als Jocs Olímpics d'estiu de 1964.

## Biografia

Va néixer el 6 d'agost de 1945 a la ciutat de Miyoshi, població situada actualment a la ciutat d'Hiroshima, el mateix dia que es va produir el bombardeig atòmic d'Hiroshima durant la Segona Guerra Mundial. Va estudiar a la Universidad de Waseda, on va ser membre de l'equip d'atletisme.

## Carrera esportiva

L'any 1964 fou l'encarregat de realitzar l'encesa del peveter en la cerimònia inaugural dels Jocs Olímpics d'Estiu de 1964 realitzats a Tòquio (Japó), esdevenint un símbol de pau.
Sense competir mai en uns Jocs Olímpics, l'any 1966 aconseguí guanyar dues medalles en els Jocs Asiàtics. En retirar-se de la competició activa passà a ser comentarista esportiu a la televisió japonesa.

## Referències

* ↑ «1964 Tokyo Olympics torchbearer dies» (en anglès). NHK, 10-09-2014. Arxivat de l'original el 2014-09-10. [Consulta: 10 setembre 2014].
* ↑ (anglès) www.olympic.org - TOKIO 1964
* ↑ (anglès) www.sports-reference.com - 1964 Tokyo Summer Games Arxivat 2008-09-06 a Wayback Machine.
# Castell de la Bisbal del Penedès

El Castell de la Bisbal del Penedès és un edifici gairebé desaparegut a la Bisbal del Penedès, però igualment declarat bé cultural d'interès nacional.

## Descripció

El castell era prop la plaça. S'ensorrà a finals del segle xix i en resten murs antics aprofitats per cases posteriors.
El castell de la Bisbal només es pot reconstruir a partir de les poques restes que avui es poden veure, ja que s'ensulsià a finals del segle xix i al seu emplaçament s'han edificat habitatges particulars. En les parts menys modificades es poden observar unes grans arcades de mig punt de pedra que se suposa que pertanyen a la planta baixa del castell, així com altres restes, l'escut dels Salbà, i una arcada apuntada al pis de dalt. L'ajuntament va iniciar la tasca de restauració d'aquest edifici militar cap als anys 1980.
La plaça s'ha arreglat sense tocar l'edifici.

## Història

Va ser un castell termenat documentat el 1301.
L'existència de la família Salbà (Çalbà, Zalbà) al castell de la Bisbal és ja clarament documentada el 1330 quan Guillem Salbà, castellà i senyor de la Bisbal, realitzà el seu testament.
Els Salbà procedeixen del lloc de l'Albà, avui despoblat, del terme d'Aiguamúrcia, a la comarca de l'Alt Camp. A partir del segle xv s'anomenen Barons de la Bisbal. Es van mantenir en possessió del castell per moltes generacions. Durant la guerra contra Joan II, Bernat Salbà es posà al servei del rei Joan. La seva fidelitat li valgué prerrogatives quasi il·limitades al castell i al terme de la Bisbal. Al segle xvii, per entroncaments familiars, la senyoria passà als Vilallonga i al segle xviii es produeix la decadència d'aquesta família i el castell és abandonat.

## Referències

* 1 2 3 4 5 6 «Castell de la Bisbal del Penedès». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Castell de la Bisbal del Penedès». Mapa de recursos culturals. Diputació de Tarragona.
# Les Coves

Ses Coves és un llogaret del municipi de Santa Eugènia que el 2006 tenia 38 habitants. Està situat al vessant de gregal del Puig de Son Seguí (també anomenat Puig de les Coves). Les coves a les quals fa referència el topònim estan situades entre Son Ferrando i Son Capó.
# Faraday (unitat)

El faraday era una unitat de càrrega elèctrica que equivalia a la càrrega de 6,02 × 10$^{23}$ electrons, un mol d'electrons. Aquesta unitat va ser substituïda al Sistema Internacional d'Unitats pel coulomb, un faraday equivaldria aproximadament a 96485,3415 coulombs.
El valor del faraday, que se simbolitzava com a F, es pot calcular com:
$F=N_{a}\cdot e\,$
on
    $N_{a}$ és el nombre d'Avogadro (6,022 x 10 $^{23}$ mol$^{-1}$)
    $e$ és la càrrega elemental (1,602 x 10 $^{-19}$ C)
Michael Faraday va observar que quan feia passar corrent a través d'una solució de sulfat de coure es dipositaven ions de coure sobre l'elèctrode i que la massa de coure dipositada només depenia de la força del corrent i de la quantitat de temps que passava. Això li va donar la idea que la quantitat de matèria dipositada podia servir com a mesura de la quantitat de càrrega elèctrica.
La definició original del faraday es referia a la quantitat d'electricitat que passant a través d'un electròlit era necessària per dipositar una certa quantitat de matèria. Així, per exemple, amb un faraday de càrrega es podia dipositar a l'elèctrode negatiu 1 mol de plata ó 0,5 mol de coure, la variació de la quantitat de matèria és deguda a tipus d'ionització i el coure presenta una ionització doble.
És important ressaltar que no s'ha de confondre aquesta antiga unitat de càrrega elèctrica amb el farad, que és la unitat de capacitància del Sistema Internacional d'Unitats.

## Vegeu també

* Gàbia de Faraday

## Notes

* ↑ Avui dia, el símbol F s'utilitza per a representar la Constant de Faraday
* ↑ Poc després que el 1800 Alessandro Volta inventés la bateria elèctrica, l'electròlisi es va desenvolupar ràpidament, ja el 1820 Faraday havia trobat que l'aigua es descomponia en oxigen i hidrogen per efecte del pas del corrent elèctric
* ↑ Originalment es va utilitzar el gram equivalent, una unitat que va subsistir fins al 1967, quan la Conferència General de Pesos i Mesures va definir el mol.
# Fannyann Eddy

Fannyann Eddy (Sierra Leone, 14 de juny de 1974 - Freetown, Sierra Leone, 29 de setembre de 2004) ha estat una destacada activista en la lluita pels drets dels drets del col·lectiu LGBT a Sierra Leone.
En el mes d'abril de 2004, Fannyann Eddy va formar part d'una delegació d'activistes de drets sexuals que van participar a Ginebra en la sessió anual de la Comissió de Drets Humans de l'ONU. L'activista de Sierra Leone hi va mantenir trobades amb la delegació del seu govern, i va atestar davant la Comissió sobre Drets de Gais i Lesbianes sobre la situació en el que ella va denominar la meva estimada Sierra Leone.
Eddy va ser brutalment assassinada en les oficines de l'organització que ella va fundar a Freetown, l'Associació Gai i Lesbiana de Sierra Leone (SLLAGA, per les seves sigles en anglès), en el que es considera un crim homofòbic. Els fets van succeir quan un grup d'almenys tres homes va entrar a les oficines, la violaren en grup, l'apunyalaren i finalment li trencaren el coll. Eddy va deixar un fill de deu anys i la seva parella, Esther Chikalipa. En 2008 es va instituir en honor seu el Premi de Poesia FannyAnn.

## Referències

* ↑ «Sierra Leone gay activist killed». BBC, 05-10-2004 [Consulta: 26 juny 2008].
* ↑ Morgan, Ruth; Saskia Wieringa. Tommy Boys, Lesbian Men, and Ancestral Wives: Female Same-sex Practices in Africa. Jacana Media, 2005, p. 20. ISBN 1-77009-093-2.
* ↑ «Sierra Leone: Lesbian Rights Activist Brutally Murdered» (en anglès). Human Rights Watch, 05-10-2004. [Consulta: 13 juny 2022].
* ↑ «Activist Murdered». Behind the Mask, 04-10-2004. Arxivat de l'original el 2006-09-25. [Consulta: 26 juny 2008].
* ↑ «MY KIND OF LOVE IS NOT A CHOICE I MADE». Cohalition Positive Energy, 20-04-2016. Arxivat de l'original el 2016-09-27. [Consulta: 24 setembre 2016].
* ↑ Shailja Patel awarded the FannyAnn Eddy Poetry Award, Pambazuka News, Issue 353, March 13, 2008
# FGF

FGF té els següents significats:
* Federació Gallega de Futbol, màxima institució reguladora del futbol a Galícia
* Federació Guineana de Futbol, màxima institució reguladora del futbol a Guinea
* Federació Gabonesa de Futbol, màxima institució reguladora del futbol al Gabon
* Federació Gaúcha de Futbol, màxima institució reguladora del futbol a l'estat de Rio Grande do Sul (Brasil)
* Federació Goiana de Futbol, màxima institució reguladora del futbol a l'estat de Goiás (Brasil)
* Factor de creixement dels fibroblasts (del seu nom en anglès Fibroblast Growth Factor), factor de creixement implicat en processos fisiològics com ara l'angiogènesi i la cicatrització
# FedEx Field

El FedEx Field és un estadi de futbol americà de la ciutat de Landover (Maryland, Estats Units). El recinte allotja els partits dels Washington Redskins durant la temporada regular de l'NFL. Actualment és l'estadi amb més capacitat de tota la lliga amb 91.704 espectadors.

## Enllaços externs

* Web oficial de l'estadi
* Stadium site on Redskins.com Arxivat 2011-02-25 a Wayback Machine.
* FedEx.com site Arxivat 2009-12-02 a Wayback Machine.
* Redskins Set Attendance Record...Again - March 21, 2005 Arxivat de març 22, 2005, a Wayback Machine.
* Redskins Fans Break Attendance Record - January 6, 2006 Arxivat October 14, 2007$^{[Datemismatch]}$, a Wayback Machine.
# Fernando Roig Alfonso

Fernando Roig Alfonso (Poble Nou, València, 25 de juliol de 1947) és un empresari del País Valencià.
En la seva faceta empresarial és amo de l'empresa de ceràmica Pamesa, d'Almassora (la Plana Alta), i amo de l'11% de la cadena de supermercats que dirigeix el seu germà Juan Roig, Mercadona. També està present en el sector de l'energia eòlica mitjançant l'empresa Renomar.
L'altra faceta per la qual és conegut Fernando Roig és l'esportiva, ja que és el màxim accionista i president del Vila-real CF, i ho fou del Pamesa València de bàsquet, a més d'haver estat un important accionista del València CF. També és soci de Valmor l'empresa que gestiona la Fórmula 1 a València. Fernando va aconseguir la majoria de les accions de l'equip de Vila-real en la temporada 1997-1998, en la qual compaginà la direcció tant del Vila-real CF com un gran creixement, pujant a la Primera Divisió, jugant competicions europees com la Copa de la UEFA o la Champions League, creant equips de futbol base com el Vila-real B o la construcció de la Ciutat Esportiva del Vila-real.
Posteriorment delegà les seves funcions en el Pamesa amb el seu germà, encara que mai s'ha desvinculat del club que patrocina.
Fernando Roig està casat amb Elena Negueroles, pintora i membre del Consell Valencià de Cultura, amb qui té dos fills, Helena i Fernando, i ambdós treballen en la gestió del Vila-real CF.
El 22 de febrer de 2006 fou nomenat Fill Adoptiu de Vila-real per l'Ajuntament de la ciutat, en un acte celebrat en l'auditori municipal.

## Referències

* ↑ Valmor: Fernando Roig Arxivat 2011-07-17 a Wayback Machine. (anglès)
* ↑ Fernando Roig: "Hi ha 250 milions per a 5 temporades" Arxivat 2006-05-15 a Wayback Machine., en elperiodicomediterraneo.com (castellà)
* ↑ Fernando Roig és nomenat fill adoptiu de Vila-real Arxivat 2007-10-08 a Wayback Machine., en nostresport.com
# Eutaw

Eutaw és una població dels Estats Units a l'estat d'Alabama. Segons el cens del 2000 tenia 1.878 habitants.

## Demografia

Segons el cens del 2000, Eutaw tenia 1.878 habitants, 778 habitatges, i 504 famílies. La densitat de població era de 158,7 habitants/km².
Dels 778 habitatges en un 24,7% hi vivien nens de menys de 18 anys, en un 39,5% hi vivien parelles casades, en un 21,5% dones solteres, i en un 35,1% no eren unitats familiars. En el 33,5% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,95.
Per edats la població es repartia de la següent manera: un 22,4% tenia menys de 18 anys, un 8% entre 18 i 24, un 22,6% entre 25 i 44, un 24,4% de 45 a 60 i un 22,5% 65 anys o més.
L'edat mediana era de 43 anys. Per cada 100 dones hi havia 84,8 homes. Per cada 100 dones de 18 o més anys hi havia 75,9 homes.
La renda mediana per habitatge era de 23.056 $ i la renda mediana per família de 32.946 $. Els homes tenien una renda mediana de 30.284 $ mentre que les dones 18.869 $. La renda per capita de la població era de 14.573 $. Aproximadament el 24,7% de les famílies i el 28,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Euteleòstoms

Els euteleòstoms (Euteleostomi, gr. "teleòstoms verdaders") són un clade de vertebrats gnatostomats que es caracteritzen per la presència d'esquelet ossi. Els euteleòstoms es poden comparar amb els osteïctis (peixos ossis).

## Taxonomia

Els euteleòstoms contenen els següents subgrups:
Actinopterygii
* Actinopteri
** Chondrostei
** Neopterygii
* Cladistia
** Polypteriformes
Sarcopterygii
* Actinistia
** Coelacanthiformes
* Dipnoi
* Tetrapodomorpha

## Filogènia

Els euteleòstoms es poden comparar amb els osteïctis. En paleontologia, els dos termes són sinònims. Segons la cladística, no son termes equivalents ja que els euteleòstoms inclouen els peixos ossis més el seus descendents, els tetràpodes terrestres que van evolucionar a partir de peixos amb aletes lobulades (sarcopterigis), mentre que el terme osteïctis només inclou els peixos i, per tant, es parafilètic. Tanmateix, s'han publicat articles amb arbres filogenètics que tracten els osteïctis com un clade que inclou els tetràpodes, és a dir, considera osteïctis i euteleòstoms com a sinònims. El nom Euteleostomi va ser creat com a alternativa monofilètica i inclou de forma inequívoca els tetràpodes vius.
El següent cladograma mostra la filogènia dels osteïctis actuals, incloent-hi els tetràpodes.
| Euteleòstoms/Osteichthyes | Sarcopterygii Coelacanthimorpha Coelacanthiformes Rhipidistia Dipnomorpha Dipnoi Tetrapodomorpha Actinopterygii Cladistia Polypteriformes Actinopteri Chondrostei Acipenseriformes Neopterygii Holostei Amiiformes Lepisosteiformes Teleostei Elopocephalai Elopiformes Albuliformes Notacanthiformes Anguilliformes Osteoglossocephalai Osteoglossomorpha Osteoglossiformes Hiodontiformes Clupeocephala Otomorpha Clupei Clupeiformes Alepocephali Alepocephaliformes Ostariophysi Anotophysa Gonorynchiformes Otophysa Cypriniformes Characiformes Gymnotiformes Siluriformes Euteleosteomorpha Lepidogalaxiiformes Protacanthopterygii Argentiniformes Galaxiiformes Salmoniformes Esociformes Stomiatii Osmeriformes Stomiatiformes Neoteleostei |

## Referències

* 1 2 Betancur-R, Ricardo; etal «The Tree of Life and a New Classification of Bony Fishes». PLOS Currents Tree of Life, 5, Edition 1, 2013. Arxivat de l'original el 2013-10-13. DOI: 10.1371/currents.tol.53ba26640df0ccaee75bb165c8c26288. PMC: 3644299. PMID: 23653398. Arxivat 2013-10-13 a Wayback Machine.
* ↑ Betancur-R «Complete tree classification (supplemental figure)». PLOS Currents Tree of Life, Edition 1, 2013. Arxivat de l'original el 2013-10-21. Arxivat 2013-10-21 a Wayback Machine.
* ↑ Betancur-R «Appendix 2 – Revised Classification for Bony Fishes». PLOS Currents Tree of Life, Edition 1, 2013. Arxivat de l'original el 2013-05-03 [Consulta: 10 novembre 2019].
* ↑ «Phylogenetic classification of bony fishes». BMC Evolutionary Biology, 17, 1, 2017, pàg. 162. DOI: 10.1186/s12862-017-0958-3. PMC: 5501477. PMID: 28683774.
# Faucons Sogéa FC

El Faucons Sogéa Football Club és un club de futbol gabonès de la ciutat de Libreville.
Va ser fundat el 1993 com a Sogéa FC. El 2013 adoptà el nom Faucons Sogéa FC.

## Palmarès

* Fou finalista de Copa els anys 2005, 2007, 2009.

## Referències

* ↑ Fitxa del club
* ↑ Imatge del club
* ↑ Fundació a rsssf.com
* ↑ Temporada 2013/14
* ↑ Temporada 2015
* ↑ «Gabon - List of Cup Winners».